**DOM ZA STARIJE I NEMOĆNE OSOBE VARAŽDIN**

**Zavojna 6, 42000 VARAŽDIN**

**URBROJ: 2186-1-25/01-25/144**

Na temelju članka 16. Kolektivnog ugovora za djelatnost socijalne skrbi (NN 61/2018), Dom za starije i nemoćne osobe Varaždin raspisuje

**N A T J E Č A J**

za prijem u radni odnos na neodređeno vrijeme za radna mjesta:

1. **PRVOSTUPNIK/CA SESTRINSTVA (Stručni/a radnik/ca u sustavu socijalne zaštite 3) ili MEDICINSKA SESTRA/MEDICINSKI TEHNIČAR (Zdravstveni/a djelatnik/ca u sustavu socijalne skrbi) - 1 izvršitelj/ica**

**Uvjeti:**

* završeno srednjoškolsko obrazovanje za medicinsku sestru/tehničara, medicinska sestra koja je stekla temeljnu naobrazbu za medicinske sestre,
* položen stručni ispit i odobrenje nadležne komore za samostalan rad prema posebnim propisima,
* vozačka dozvola B kategorije

ili

* završen preddiplomski stručni ili sveučilišni studij sestrinstva za medicinske sestre,
* položen stručni ispit i odobrenje nadležne komore za samostalan rad prema posebnim propisima,
* jedna godina radnog iskustva u struci,
* vozačka dozvola B kategorije.

Probni rad u trajanju **dva, odnosno tri mjeseca**.

1. **PRALJA-GLAČALJA (Pomoćni radnik u sustavu s posebnim uvjetima rada) - 1 izvršitelj/ica**

**Uvjeti:**

* završena najmanje osnovna škola.

Probni rad u trajanju **jedan mjesec**.

Uz zamolbu kandidati su dužni priložiti:

– životopis,

– presliku domovnice ili osobne iskaznice,

– rodni list,

– dokaz o školovanju (svjedodžba, uvjerenje o osposobljenosti),

– ispis radnog staža (potvrda Hrvatskog zavoda za mirovinsko osiguranje),

– uvjerenje nadležnog suda da se ne vodi kazneni postupak (ne starije od 6 mjeseci).

Za sve kandidate ne smije postojati zapreka iz članka 261. Zakona o socijalnoj skrbi (NN 18/22, 46/22, 119/22, 71/23, 156/23, 61/25).

Na natječaj se mogu prijaviti osobe oba spola. Kandidat koji ostvaruje pravo prednosti pri zapošljavanju prema posebnim propisima, dužan je u prijavi na natječaj pozvati se na to pravo, odnosno priložiti svu propisanu dokumentaciju.

Pismene prijave na natječaj podnose se u roku od 8 dana od objave u Narodnim novinama, neposredno ili poštom na adresu: Dom za starije i nemoćne osobe Varaždin, Zavojna 6, 42000 Varaždin, sa naznakom «Natječaj za zapošljavanje – RADNO MJESTO» ili na e-mail: kadrovska@domzastarije-varazdin.hr.

Prijavom na natječaj kandidati su izričito suglasni da Dom za starije i nemoćne osobe Varaždin kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno odredbama Zakona o provedbi Opće uredbe o zaštiti podataka.

Ustanova pridržava pravo ne izvršiti izbor kandidata po ovom natječaju, bez obrazloženja kao i pravo poništenja natječaja u cijelosti ili jednom njegovom dijelu.

O rezultatu izbora kandidati će biti obaviješteni putem internet stranice poslodavca.

 Dom za starije i nemoćne osobe Varaždin